جمهور باشلیغی رجب طیب ایردوغان بیرلشگن عرب امیرلیکلری تامانیدن تورکیه گه 10 میلیارد دالرلیک سرمایه کیریتیش ریجه سی تقدیم ایتیلگن لیگینی بیلدیردی.
"بونی عملی قیلیب فرقلی بیر کیلجک بنا قیلگن بوله میز. گوزه ل ینگیلیکلر یوز بیره دی" دیدی.
جمهور باشلیغی ایردوغان تورکمنستان سفریدن قیتر چاغیده اوچاقده ژورنالیستلرگه بیانات بیردی.
ایردوغان سونگگی ییللرده خواهله گن سویه ده بولمه گن تورکیه – بیرلشگن عرب امیرلیکلری مناسبتلریده گوزه ل ینگیلیکلر یوز بیره دیگن لیگینی معلوم قیلیب بیرلشگن عرب امیرلیکلری تامانی نینگ تورکیه ده سرمایه کیریتیش گه تیار ایکن لیگینی ایتدی.
بیرلشگن عرب امیرلیکلری ولیعهد شهزاده سی سیخ محمد بن زاید آل نهیان نینگ 24 نوامبرده گی سفری چاغیده ایککی اولکه اورته سیده آلیب باریلگن کیلیشوولرنینگ ازارا مناسبتلرده ینگی بیر باسقیچ نینگ باشله شی گه وسیله بولگن لیگینی اورغوله دی.
"بوندن کیینگی جریانده نصیب بولسه مین بیر سفر قیلیب باره من. میندن آلدین تشقی ایشلر وزیری قاله ویرسه ملی استخبارات تشکیلاتی باشلیغی سفر اویوشتیره دیلر. تیارگرلیکلر بوله دی کیین فبروری آییده انشالله مین کینگ بیر هیئات بیلن کیته من و بعضی بیر آدیملرنی کوچلی بیر شکلده آته میز. 10 میلیارد دالر بیر سرمایه کیریتیش ریجه سی تکلیف ایتدیلر. بو سرمایه کیریتیش ریجه سینی هم عملی قیلیب باشقه چه بیر کیلجک بنا قیلگن بوله میز. بو توغریسیده قانیقرلی ینگی لیکلر بوله دی" دیب گپیردی.
اسرائیل و مصرگه بویوک ایلچی تعیین ایتیلیشی موضوعینی هم تیلگه آلگن ایردوغان جنابلری شولرنی ایتدی:
" بیز قرار قبول قیلیب آلگنده البته کی بویوک ایلچیلرنی هم معین تقویم ایچیده تعیین ایته میز. بو اولکه لرنینگ بعضی بیرته سیده مصلحتگذار اوله راق آتیلگن آدیملر بار. بویوک ایلچی یوق لیکن مصلحتگذار بار. بو ادیملرنی هم کیتمه کیت معلوم تقویم ایچیده عملی قیله میز. بیرلشگن عرب امیرلیکلری بیلن اورته میزده قنداغ ادیم آتیلگن بولسه ایریملری بیلن هم بونگه اوخشش آدیملر آته میز" دیب افاده ایتدی.
ایردوغان اوکراین بیلن روسیه اورته سیده یوز بیرگن معمالر بوییچه هم فکر بیلدیردی.
"اوکراین بیلن روسیه اورته سیده گی بحران بوییچه بیزنینگ یانداشوویمیز انیق. بیز اولاً قیریم تورکلری بیلن تیگیشلی بیر یانداشوو بیلن منطقه ده تینچلیک نینگ برقرار بولیشی طرفداریمیز. دوست روسیه بیلن اینیقسه (روسیه دولت باشلیغی) ویلادیمیر پوتین بیلن بو موضوعلر توغریسیده انچه مرته گپیردیک، گپیرماقده میز" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
